ફોન ઉપરથી જણાવેલ કે ભાઈ કા આદમી બોલ રહા હું, વો ઈંતજામ હુ આ આટલું કહેતા ફોન કટ થઈ ગયો અને પુન: બે ત્રણ મિનિટમાં જ ફરીથી આજ નંબર ઉપરથી ફોન આવ્યો અને જણાવ્યું કે ભાઈ કા આદમી બોલ રહા હું ત્યારબાદ ગાળાગાળી કરી ધમકી આપી હતી કે પૈસો કા ઈંતજામ કિયા કે નહીં, ઠોક દુગાં આ વાતચીતમાં લાલવાણીએ જણાવ્યું કે લોકેશન દો કહાં પહોંચાને કા હૈ તો સામેથી જણાવાયું કે લોકેશન બતાતા હું, પૈસો કા ઈંતજામ રખના તેમ જણાવી ગાળ આપી ફોન મુકી દીધો હતો! આ ફોન ઉપરની સમગ્ર વાતચીત સંદર્ભે મંગાયેલ ખંડણી તથા અપાયેલી ધમકી બાબતે લાલવાણીએ પોલીસમાં ફરિયાદ આપી છે. 2મી જાન્યુઆરીએ રાત્રે આવેલા નનામા ફોન બાદ પુન: લાલવાણી ઉપર ખંડણી સંદર્ભે કોઈ જ ફોન આવ્યા ન હોવાનું ફરિયાદમાં જણાવાયું છે. આ ફરિયાદ સંદર્ભે નવસારી એલસીબી પીઆઈ ડી.એમ. પટેલે તપાસ હાથ ધરી છે. પ્રેમચંદ લાલવાણી પાસે ખંડણી મંગાયાની વાત બહાર આવતા નવસારીમાં ચકચાર મચી ગઈ છે !